Държавен вестник, бр. 112, 2025 г., стр. 167

БРОЙ  112	
Д Ъ Р Ж А В Е Н  В Е С Т Н И К 	
СТР.  167  
Местни единици:
УКАЗАНИЯ КЪМ СПРАВКА ЗА МЕСТНИТЕ ЕДИНИЦИ ЗА 2025 ГОДИНА
Съгласно определението на ЕВРОСТАТ, местна единица „МЕ” е предприятие или част от предприятие, което извършва дейност на собствен 
адрес и с постоянен персонал (минимум един човек на непълен работен ден).
„Наименование на МЕ“: Името на МЕ трябва да е уникално. То се образува като към името на предприятието се прибави населеното място, 
район, квартал или ж.к.. В случай, че има повече от една местна единица в един и същ район/квартал/ж.к. се добавя описание или пореден 
номер. Ако управлението на предприятието е на адрес, различен от този на описаните местни единици, създайте и местна единица на 
офиса, от който се извършва управлението. За такава местна единица името се формира като към името на предприятието се добави текста
„ОФИС”.
„Място на извършване на дейността“ е възможно най-детайлният адрес на местната единица, за който предприятието може да предостави 
данни (подробен адрес, населено място, община, област).
„Нетни приходи от продажби“ за местната единица – хил. лева. Сумата от нетните приходи от продажби в местните единици да е равна на код 
15100 от „Отчет за приходите и разходите“.
„Среден списъчен брой на наетите лица по трудово или служебно правоотношение“ за местната единица. Сумата от наетите лица в местните 
единици да е равна на код 1000, к. 1 от „Отчет за заетите лица, средствата за работна заплата и други разходи за труд” за предприятието.
„Среден брой през годината на наетите лица по договор за управление и контрол“ за местната единица. Сумата от наетите лица по договор за 
управление и контрол в местните единици да е равна на код 1400, к. 1 от „Отчет за заетите лица, средствата за работна заплата и други 
разходи за труд ” за предприятието.
„Среден брой през годината на работещите собственици“ за местната единица. Сумата от работещите собственици в местните единици да е 
равна на код 1600, к. 1 от „Отчет за заетите лица, средствата за работна заплата и други разходи за труд ” за предприятието.
„Среден брой през годината на наетите лица, които имат само граждански договор и не работят при друг работодател“ за местната единица. Сумата 
от наетите лица, които имат само извънтрудови правоотношения (граждански договор) и не работят при друг работодател в местните 
единици да е равна на код 1510, к. 1 от „Отчет за заетите лица, средствата за работна заплата и други разходи за труд ” за предприятието.
„Разходи за възнаграждения (вкл. сумите по граждански договори на наетите лица, които имат само граждански договор и не работят при друг 
работодател )“ за местната единица – хил. лева. Сумата от разходите за възнаграждения за всички въведени местни единици да бъде равна 
на сумата от разходите за възнаграждения на предприятието - код 10310, к.1 от „Отчет за приходите и разходите ” и гражданските договори 
на наетите лица, които имат само граждански договор и не работят при друг работодател - код 31121, к.1 Раздел ІІІ от „Отчет за приходите 
и разходите“.
„Размер на направените инвестиции“ за местната единица - хил. лева. Сумата от размера на направените инвестиции във всички въведени 
местни единици да бъде равна на направените инвестиции общо за предприятието. Инвестициите на предприятието включват 
действително извършените разходи за придобиване на дълготрайни материални активи - код 4500, к.3 от „Справка за разходите за 
придобиване на дълготрайни материални активи“.
„Правила за определяне на местна единица“
• За определяне на местна единица трябва да се идентифицира физическото географско местоположение, което се постига най-добре 
чрез пощенския адрес. Няколко физически местоположения на едно и също предприятие в рамките на едно и също населено място 
или в същия регион трябва да се третират като няколко местни единици на това предприятие.
• Възможно е местната единица да не се намира в населено място, и пощенски адрес да не съществува. В този случай, адресът на местната
единица е пощенският код на най-близкото населено място, а пътната артерия (магистрала, шосе и т.н.) се използва за ориентир.
• Според дефиницията, в местните единици трябва да работят едно или повече лица (вкл. на непълно работно време). Въпреки това, в 
случай на сезонни дейности, помещенията без персонал в определен период от годината трябва да се разглеждат като местни единици.
• В случай на 2 различни местни единици, където се извършват сезонни дейности (една зимна в Пампорово и една лятна в Приморско) и 
наетите лица са едни и същи хора, следва да се направи средна стойност за всяка местна единица за дадения референтен период. Ако 
общия персонал на предприятието е 7 човека, и всички работят през зимния сезон на Пампорово, а след това пак всички работят през 
летния сезон на Приморско, то тогава предприятието следва да отчете например 3 наети на единия адрес и 4 на другия.
• Във всички други случаи, помещения и съоръжения, където не работят хора, (напр. подстанции) не трябва да се третират като отделна
местна единица, а персоналът се включва в местните единици, от които те се управляват и контролират.
• Аутсорсинг - в случай на действителен аутсорсинг, т.е. когато предприятието-подизпълнител не се контролира от предприятието -
възложител, има две възможности:
1. Договорът за услуги е договор за определен дълъг срок (най-малко 2 години), който предвижда постоянно разпределение на 
служителите на подизпълнителя в помещения, предоставени на негово разположение. Това  често се случва с ресторантите и 
столовете, които се възлагат по договор. В такъв случай се счита, че подизпълнителят има своя собствена местна единица в 
предоставените му помещения.
2. Във втория случай, когато договорът е:
- за неопределен период;
- за период по-кратък от 2 години (вкл. подновяващ се);
- или дълъгпериод, но непредвиждащ предоставяне напомещения от възложителя на подизпълнителя заизвършване на дейността. В 
този случай фактическото място на извършване на дейността от страна служителите не е местна единица. Местна единица е мястото, 
от което предприятието на подизпълнителя извършва дейността си (например: офис) и служителите се причисляват към това
място/адрес.
• Търговски представители, пътуващи търговци, застрахователни агенти и други-Ако за този тип работещи се счита, че са част от служителите 
на предприятието, въпреки че извършват дейността си отдалечено от установените помещения, те следва да бъдат причислявани към 
работната сила, наета от местната единица, организираща работата им. Подходът при служителите, работещи у дома е аналогичен.